Rammestyring

mini|Rammestyrt hjullaster.
mini|høyre|Holder småtraktor frå 1964  med rammestyring.
Rammestyring (eller midjestyring) betyr at kjøretøyet er «leddet» på midten, slik at framdelen og bakdelen kan vinkles i forhold til hverandre. På moderne maskiner skjer dette ved hjelp av hydrauliske sylindere. Ved å plassere leddet midt mellom akslingene oppnår man at hjula på samme side sporer hverandre når maskina svinger. Dette resulterer i et lettmanøvrert kjøretøy med liten svingradius. Man trenger heller ikke differensial mellom fram- og bakakslingen, ettersom hjula på samme side tilbakelegger samme distanse. En ulempe med rammestyring er at tyngdepunktet forskyver seg når maskina svinger, slik at stabiliteten blir dårligere.

Rammestyring blir blant annet benyttet på skogsmaskiner, anleggsmaskiner, selvgående gressklippere, noen beltevogner og store traktorer. Ved kjøring i vanskelig terreng kan rammestyringen brukes til å «vri» maskina løs hvis den kjører seg fast.

 Historie 
De første rammestyrte maskinene ble styrte med muskelkraft. Det italienske foretaket Motomeccanica produserte to rammestyrte traktorer/terrengkjøretøy, P4 på 2,3 tonn (fra 1918 til 1930) og P4M på 3,3 tonn (fra 1919 til 1942)Dozza, W., Trattori classici italiani dal 1911 al 1955, Giorgio Nada Editore, 2004., og det tyske foretaket Lantz produserte den rammestyrte traktoren HP, på rundt 1,7 tonn, (fra 1923 til 1926). Disse hadde alle manuell styring.

Så lenge det ble benyttet muskelkraft var rammestyring begrenset til relativt små maskiner. Det var først da hydrauliske komponenter ble tilgjengelige på 1950-tallet at det ble mulig å bruke rammestyring på større maskiner. Rammestyring ble da tatt i bruk på maskiner som hjullastere og lunnetraktorer. Mixermobile Manufacturers i Portland i Oregon i USA sies å ha vært det første foretaket som benyttet hydraulisk manøvrert rammestyring, da de i 1953 markedsførte den rammestyrte hjullasteren Scoopmobile Model LD-5.Haddock, K., Advent of articulation , Construction Equipment, 2005.03.01 Den første vellykkede landbrukstraktoren med hydraulisk manøvrert rammestyring var Wagner TR-14, som kom på markedet i 1956.Theyssen, D., Roes, B og Simpson, P., Die Welt der Traktor-Giganten, Dieter Theysen Media, 2004. Den hadde en motoreffekt på 160 hk og fire like store hjul.

 Referanser 

 Eksterne lenker 


Kategori:Traktorer
Kategori:Skogsmaskiner
Kategori:Anleggsmaskiner